CELEX: 32004D0836
Language: ro
Date: 2004-12-06 00:00:00
Title: Decizia Comisiei din 6 decembrie 2004 de modificare și amendare a Deciziei 2004/4/CE de autorizare a statelor membre să ia provizoriu măsuri de urgență în vederea protejării împotriva răspândirii Pseudomonas solanacearum (Smith) Smith provenit din Egipt [notificată cu numărul C(2004) 4602]

Anunţ juridic important

|

32004D0836

Official Journal L 360 , 07/12/2004 P. 0030 - 0031 Official Journal L 269 , 14/10/2005 P. 0065 - 0066

		20041206Decizia Comisieidin 6 decembrie 2004de modificare și amendare a Deciziei 2004/4/CE de autorizare a statelor membre să ia provizoriu măsuri de urgență în vederea protejării împotriva răspândirii Pseudomonas solanacearum (Smith) Smith provenit din Egipt[notificată cu numărul C(2004) 4602](2004/836/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate [1], în special articolul 16 alineatul (3),întrucât:(1) În conformitate cu Decizia 2004/4/CE a Comisiei [2], tuberculii de Solanum tuberosum L., originari din Egipt, nu pot fi în principiu introduși în Comunitate. Cu toate acestea, pentru anul de import 2003/2004, se autorizează introducerea în Comunitate a acestor tuberculi provenind din "zone indemne" sub rezerva anumitor condiții.(2) În cursul anului de import 2003/2004, s-au înregistrat mai multe sechestrări de Pseudomonas solanacearum (Smith) Smith și chiar Egiptul a hotărât să interzică orice export de cartofi egipteni către Comunitate începând cu 9 aprilie 2004.(3) Situația a fost reevaluată. Egiptul a informat Comisia în legătură cu faptul că vor fi luate măsuri severe împotriva producătorilor, inspectorilor, exportatorilor și centrelor de ambalare care nu respectă instrucțiunile egiptene referitoare la exportul cartofilor destinați Comunității. Au fost luate măsuri suplimentare în ceea ce privește identificarea zonelor indemne, reducerea duratei de valabilitate a certificatului fitosanitar de la cincisprezece la șapte zile, creșterea numărului de inspectori, norme mai stricte pentru etichetarea sacilor și norme severe referitoare la întreprinderile care doresc să exporte cartofi în Comunitate.(4) În baza informațiilor furnizate de Egipt, Comisia a stabilit că nu există nici un risc de răspândire a Pseudomonas solanacearum (Smith) Smith la introducerea în Comunitate a tuberculilor de Solanum tuberosum L. provenind din zonele indemne din Egipt, atâta timp cât se respectă anumite condiții specifice. Prin urmare, ar trebui autorizată introducerea în Comunitate a tuberculilor de Solanum tuberosum L. originari din Egipt pentru anul de import 2004/2005.(5) De asemenea, trebuie corectate anumite erori din text.(6) Prin urmare, Decizia 2004/4/CE ar trebui modificată în consecință.(7) Măsurile prevăzute de prezenta decizie sunt conforme cu avizul Comitetului permanent fitosanitar,ADOPTĂ PREZENTA DECIZIE:Articolul 1Decizia 2004/4/CE se modifică după cum urmează:1. Articolul 2 se modifică după cum urmează:(a) la alineatul (1), anii "2003/2004" se înlocuiesc cu anii "2004/2005";(b) la alineatul (2), anii "2003/2004" se înlocuiesc cu anii "2004/2005".2. La articolul 3, anii "2003/2004" se înlocuiesc cu anii "2004/2005".3. La articolul 4, data de " 30 august 2004" se înlocuiește cu data de " 30 august 2005".4. La articolul 7, data de " 30 septembrie 2004" se înlocuiește cu data de " 30 septembrie 2005".5. Anexa se modifică după cum urmează:(a) la punctul 1 litera (a), "în conformitate cu dispozițiile stabilite de Comisie" se elimină;(b) la punctul 1 litera (b) punctul (iii), anii "2003/2004" se înlocuiesc cu anii "2004/2005";(c) la punctul 1 litera (b) punctul (iii), a doua liniuță, data de " 1 ianuarie 2004" se înlocuiește cu data de " 1 ianuarie 2005";(d) punctul 1 litera (b) punctul (x) se înlocuiește cu următorul text:"(x) au fost clar marcate, sub controlul autorităților egiptene competente, cu o etichetă aplicată pe fiecare sac sigilat, care poartă indicația de neșters a codului oficial corespunzător, care figurează pe lista "zonelor recunoscute indemne", stabilită în temeiul articolului 2 din prezenta decizie, precum și numărul lotului corespunzător;"(e) la punctul 1 litera (b) punctul (xii), data de " 1 ianuarie 2004" se înlocuiește cu data de " 1 ianuarie 2005";(f) la punctul 5 al doilea paragraf, anii "2003/2004" se înlocuiesc cu anii "2004/2005".Articolul 2Prezenta decizie se adresează statelor membre.Adoptată la Bruxelles, 6 decembrie 2004.Pentru ComisieMarkos KyprianouMembru al Comisiei[1] JO L 169, 10.7.2000, p. 1. Directivă astfel cum a fost modificată ultima dată prin Directiva 2004/102/CE a Comisiei (JO L 309, 6.10.2004, p. 9).[2] JO L 2, 6.1.2004, p. 50.--------------------------------------------------